ming030890/wiki-yue-high-quality huggingface dataset:
馬鞍山聖若瑟中學

馬鞍山聖若瑟中學（Ma On Shan St. Joseph's Secondary School）係香港一間天主教男女政府津貼文法中學，響新界沙田區馬鞍山，由香港天主教方濟會搞，1996年9月創校。
文炎君

文炎君（英文名：Bonnie Man，1985年8月25號—），係香港多棲藝人，身兼排舞師、獨立歌手、演員及自媒體創作者。2024年以38歲之齡參演ViuTV選美節目《美麗40路》晉身五強，同年推出首支個人單曲《根生向水》。

早年經歷
文炎君自幼熱衷表演藝術，雖渴望學習舞蹈，但家庭要求其先完成鋼琴八級考試方可參與其他課外活動。中五取得鋼琴八級資格後，她考入香港演藝學院戲劇學院，卻因缺乏自信放棄入學資格，轉而就讀香港理工大學設計系。期間加入校內舞蹈學會，正式開啟舞蹈生涯。

職業生涯
舞蹈領域 大學畢業後獲Neway Star邀請與莊員張紋嘉共組女子團體HotCha，惟再度因信心不足婉拒邀約。其後投身舞蹈教學與表演工作，曾為郭富城、王力宏、鄭秀文、草蜢、Twins等知名藝人擔任伴舞及編舞，逐步晉升為專業排舞師。
職涯轉型 30歲時考量舞蹈職業壽命限制，轉戰marketing agency領域四年。2018年辭職專注經營YouTube頻道《女人像鹽》，以女性視角探討生活議題，迅速累積女性觀眾群體。
演藝突破 2024年自資發行首支單曲《根生向水》，以唱作人身分亮相樂壇。同年突破年齡框架參與《美麗40路》選美賽事，成為節目五強選手。2025年與張紋嘉共同創作音樂劇《失戀未為輸》，展現多元藝術才能。
拗撬

拗撬就係唔同／相對意見、睇法、立場嘅爭持。可以係人同人，一班人，唔同組織或者團體。拗得緊要可以嗌交、打交。有理據嘅拗撬叫做論證。
拗撬通常圍住一個題目嚟講。不過，為拗而拗叫做頂頸。

名
「拗撬」呢個名源自粵語。由漢語「拗」，原意係表示固執、倔強。之後演變到粵語嘅「嗌」。「拗」同「嗌」兩詞相通，喺粵語上表示「叫」甚至「爭執」嘅意思。因此會有「嗌交」、「嗌烚」、「嗌一個人」等詞句。「拗撬」並唔係由英文argue音譯過嚟，純粹只係假同源。

賓福拗撬定律
内文：賓福拗撬定律
賓福拗撬定律，係科幻小說作家格理賓福喺1980年，指出：「激情同真（正）信息嘅量成反比」。即係話，拗撬相方同意或者知道嘅資訊越少，佢地就拗得越勁。而賓福拗撬定律意味住，拗撬係政治之中嘅必然，因為社會成日喺基礎資料不足嘅情形之下，做決定同行動。
郭嘉駿

郭嘉駿（英文：Denis Kwok；1990年1月14號—）係香港男藝人，2018年透過參加ViuTV選秀節目《Good Night Show 全民造星》入咗最後四十強而入行，做咗男子偶像組合ERROR成員。皆因佢身高有193厘米，所以有個花名叫「193」。

事件
2021年4月，時任無綫電視副總經理曾志偉發表言論話ViuTV節目題材偏門，收視得4點，完全無得同翡翠台比，最多只係同J2台比，郭嘉駿接受傳媒訪問嗰陣反駁，話嗰啲所謂「收視」只係計幾百部電視，又反問「J2」係咪四十幾歲都仲「後生仔傾吓偈」嗰個。言論引起廣泛迴響，有人批評佢無禮貌，亦有人讚賞佢敢言。結果佢Instagram追蹤人數短短一個禮拜由七萬幾人上升到超過廿萬（半個月後更超過三十萬），超越姜濤做咗最多人追蹤嘅ViuTV藝員。
3月10號

3月10號係公曆年嘅第69日（閏年第70日），離年尾重有296日。
<< - 3月 - >>



大件事
1905年：英倫足球會車路士成立。
1912年：袁世凱喺北京宣誓做中華民國臨時大總統。
1922年：甘地喺印度被捕，煽動叛亂罪受審，判咗六年監。
1933年：美國長灘6.4級地震（英文：1933 Long Beach earthquake），死咗百幾人。
1956年：英國皇家飛機製造廠（英文：Royal Aircraft Factory）嘅飛行員揸住架噴射戰鬥機，喺三萬八千尺高空創出1132哩每小時當時最快嘅飛行紀錄，比舊世界紀錄快三百幾哩。
1959年：西藏暴動／起義（中文：1959年藏区骚乱） - 卅萬西藏人圍住布達拉宮，驚第十四世達賴喇嘛丹增嘉措會俾中華人民共和國政府嘅人捉走。
1966年：荷蘭大公主卑雅特歷絲結婚。卑雅特歷絲後尾做咗荷蘭女王。
1977年：天文學家發現天王星嘅行星環（英文：Rings of Uranus）。
1988年：中國首名試管嬰兒喺北京醫科大學第三醫院出世，係一名女嬰，重3.9公斤。
1992年：香港九龍深水埗發生械劫案，八名持槍匪徒打劫兩間金舖，搶走大約六百萬港元嘅金飾，其間向警員開咗五十幾槍，三個警員受傷。
1998年：第2屆印尼總統選舉，得時任總統蘇哈托一個人參加，所以唔使投票蘇哈托就連任。
2005年：香港特別行政區行政長官董建華喺香港時間下晝五點上電視宣佈自己因身體問題辭職（腳痛落台），由曾蔭權代理行政長官職位，為期最長六個月。
2005年：馬德里反恐國際峰會發表「馬德里日程」反恐計劃，提出全球反恐計劃同埋政治建議。
2006年：美國國家航空暨太空總署發射嘅火星偵察軌道器已經去到火星，入咗環火星軌道。
2017年：南韓憲法法院裁定國會對總統朴槿惠嘅彈劾案成立，朴槿惠落台。
2019年：2019年北韓最高人民會議選舉（韓文：제14기 최고인민회의 대의원 선거）。
2019年：埃塞俄比亞航空一客機由阿迪斯阿貝巴飛去肯雅首都奈羅比期間失事（英文：Ethiopian Airlines Flight 302），機上157人死晒，其中19名搭客係聯合國職員，1名係香港居民。爾次係波音737MAX（英文：Boeing 737 MAX）型號客機面世以來第二單致命空難，同上一單獅子航空610號班機失事（印尼文：Lion Air Penerbangan 610）事隔只係一百卅幾日，嗰單死咗重多嘅189人。
嘉禾院線

嘉禾院線（英文：Golden Harvest Cinemas）係香港其中一個主要戲院院線，1970年開張，由橙天嘉禾管，而家喺香港有8間影院。
徐㴓喬

徐㴓喬（英文：Asha Edee Tria Cuthbert，1991年10月26號—）係香港英菲混血藝人同網絡紅人，而家大部分係ViuTV節目主持。

簡歷
徐㴓喬阿爸係英國人，阿媽係菲律賓人，喺香港土生土長，細個住錦田。佢2008年開始喺YouTube活躍，2015年憑住一段鬧無綫電視節目《網絡挑機（中文：網絡挑機）》嘅短片而出名。佢同時係位模特兒，拍過唔少廣告。佢喺2016年加入ViuTV，主要工作係做細路節目《快樂童盟》嘅主持。

個人生活
徐㴓喬自認係雙性戀者。
岑珈其

岑珈其（粵拼：sam4 gaa1 kei4；英文：Kaki Sham，1990年7月24號—）係香港男演員，亦係組合PlayTime其中一位成員。2021年加入YouTube頻道「試當真」做常駐幕前成員。

演出作品
呢個表唔完整，歡迎加料。
梁子力學

梁子力學（英文：Leung Chi Learns So Hard）係香港商業電台叱咤903嘅音樂節目，連埋廣告每集係一百二十分鐘。主持係梁子。響2019年5月26號起星期日朝早六點至八點播放，響最後嗰半個鐘頭會重播一位呀唔該嘅《派台歌劇院》環節。
譚善揚

譚善揚（ 英文: Antonio Tam, 1998年4月1號），係香港編劇兼導演。畢業喺香港演藝學院電影電視學院，主修編劇。
臥底旅行團

《臥底旅行團》（Undercover Tour）係香港有線電視同有線寬頻開電視製作嘅旅遊節目，目前拍咗五輯。主持人同攝製隊會喬裝成一般旅客參與旅行團，多數都係去中國大陸各地嘅短線團。

各輯簡介
第一輯由2014年7月6號到8月24號喺有線電視娛樂台首播。呢輯由李尚正、盧頌恩、陳皓雲主持，總共8集。
第二輯叫《又係臥底旅行團》（Undercover Tour 2），並分拆成《Cheap Cheap臥底旅行團》同《High High臥底旅行團》兩個部分。呢輯由2015年7月12號開始喺有線電視娛樂台首播，由李尚正、陳皓雲、鄺家銘、盧頌恩、李蔓瑩、鄺芷凡主持，總共11集。
第三輯叫《臥底旅行團 2.0》（Undercover Tour 2.0），由2019年5月19號到同年9月1號，逢星期日22:30－23:30喺香港開電視首播，由李尚正、盧頌恩主持，總共14集。
第四輯叫《臥底旅行團 3.0》（Undercover Tour 3.0），由2023年10月15號到2024年1月7號，逢星期日21:00－22:00喺HOY TV首播，由李尚正、盧頌恩主持，總共13集。
第四輯播完後，HOY TV將「臥底旅行團系列」之前嘅一啲集數（包括第一輯《臥底旅行團》、《臥底旅行團 2.0》）其中6集重新包裝成《臥底旅行團 爆笑前傳》（Undercovered），由2024年1月14號到同年2月25號，逢星期日21:00－22:00喺HOY TV首播。
2024年新春特別版叫《臥底旅行團之新春賀歲深圳版》，喺2024年2月4號，星期日21:00－22:00喺HOY TV首播，由李尚正、盧頌恩主持。
第五輯叫《臥底旅行團 4.0》（Undercover Tour 4.0），由2025年2月9號起，逢星期日21:00－22:00喺HOY TV首播，由李尚正、盧頌恩主持。

節目調動
臥底旅行團 2.0
2019年6月9號：停播一次。
2019年7月7號：停播一次。
臥底旅行團 爆笑前傳（HOY TV）
2024年2月4號：由於改播《臥底旅行團之新春賀歲深圳版》，所以停播一次。
2024年2月11號：由於直播《甲辰年 龍飛躍 煙花匯演》，所以改喺21:30-22:30播。
周卓盈

周卓盈（英文：Michelle Chow，1998年3月14號—），藝名阿Mic（讀做「阿覓」），係香港女唱作人，亦係一位歌唱導師，喺2020年參加ViuTV搞嘅真人騷選秀節目《全民造星III》同埋2021年嘅《全民造星IV》，喺2022年9月26號推出第一首原創歌《雙魚座》同時正式加入香港樂壇。

早年生活
周卓盈喺香港出世，2016年喺聖保祿學校畢業，2019年喺香港城市大學創意媒體學院畢業，主修文理學士（新媒體）(BAS)。細個就受家庭薰陶而鐘意唱歌，同埋學彈鋼琴。2011年，13歲嘅佢開始作曲填詞，創作音樂，寫出第一首歌《雙魚座》，呢首歌喺2022年正式發佈同時成為佢嘅出道作品。由中學時期開始，佢自學木吉他，參加過唔少校內同校外歌唱比賽。2013年，佢喺社交平台Instagram開左個人帳號，分享佢自己創作嘅歌曲同埋上載翻唱歌嘅影片。2015年。佢開設左YouTube頻道「MICMIC周大盈」分享自己音樂同埋生活，宜家個頻道已經改名做「MIC 周卓盈」。
2011年，讀緊中學嘅周卓盈接受老師嘅建議，喺校內學粵劇。因為佢當時嘅音域比較大，所以專攻「小生」嘅角色。2012-2016年期間，佢參加左好多次校內演出，包括聖保祿學校160週年校慶。2021年8月，佢相隔五年後喺節目「粵藝童音耀彩虹2021」再表演粵劇，曲目係《牡丹亭驚夢》第一場嘅《遊園驚夢》。

參加全民造星III
周卓盈喺2020年參加ViuTV搞嘅真人騷選秀《全民造星III》，喺初賽入面自彈自唱《豆漿油條》，但最終輸左，唔能夠晉級。

參加全民造星IV
2021年，周卓盈再參加ViuTV同一個系列嘅真人騷選秀節目，《全民造星IV》，喺首場面試入面同導師之一嘅許廷鏗以分部和音即時合唱《停半分鐘聽一闋歌》，成功晉身96強。之後喺初賽入面表演經典音樂劇《Funny Girl》嘅英文歌《Don't Rain On My Parade》，以3:0贏左，成功晉級同埋加入梁祖堯導師嘅隊伍 - B組。係第三輪比賽入面輸左同俾導師揀入死亡名單即時淘汰，最後晉身到40強之後止步。

全民造星之後
2022年9月，周卓盈正式推出第一首個人原創歌《雙魚座》，同時宣佈以獨立音樂人嘅身份加入香港樂壇。呢首歌曲係佢喺初中時作嘅，原版係用國語填詞，之前好多次喺公開場合表演過，而正式推出嘅版本係用廣東話歌詞。
周卓盈在The LOHAS 康城商場舉行的「森度唱遊」音樂會 (18/06/2023)
2022年年中至年尾，周卓盈喺推出第一首原創歌曲之後，喺香港嘅大型商場舉辦左好多次個人小型音樂會。詳情可以睇翻「周卓盈 § 音樂會」。《雙魚座》令佢成為第一個《全民造星IV》嘅獨立歌手有MV可以喺ViuTV《Chill Club 推介》度播，呢首歌喺新城勁爆流行榜最高排第19位，佢同時得到《新城勁爆頒獎禮2022》提名做「勁爆新人」。
2022年尾至2023年年初，周卓盈因為大力支持足球隊「熱刺」同埋隊中嘅球星「哈利·榮斯」而受到大眾認識。咁啱係2022年度世界盃，佢獲邀出席香港賽馬會同埋新城電台舉辦嘅《世盃狂熱Bili Bar》，同現場觀眾喺賽馬會嘅中環投注站裡面玩小遊戲同埋一齊睇決賽阿根廷對法國嘅賽事。2023年1月，佢獲nowTV體育台邀請為節目《絲打講英超》做客席主持，當日評述嘅足球賽事係北倫敦打吡戰嘅熱刺對阿仙奴。
2023年4月，周卓盈推出第二首原創歌曲《慢慢的》，呢首歌係以佢自身嘅故事為題。2023年8月，周卓盈推出第三首原創歌曲《超級普通人》，呢首歌係用嚟鼓勵其他人要識得欣賞自己，呢首歌嘅MV係喺台北拍嘅。
2024年2月，周卓盈推出第四首原創歌曲《玩偶奇遇物語》，呢首歌係勉勵分手嘅人要愛錫自己。同年8月，佢推出第五首原創歌曲《別錯過》，呢首歌係用嚟鼓勵曖昧緊人要勇敢表白。嗰年12月28號，周卓盈喺《新城勁爆頒獎禮2024》攞到「勁爆 Z世代樂勢力 唱作歌手銀獎」。

濕碎事
官方粉絲嘅名係「盈光粉」。
大韓航空

大韓航空（Korean Air）係韓國一間航空公司。
3月4號

3月4號係公曆年嘅第63日（閏年第64日），離年尾重有302日。
<< - 3月 - >>



大件事
1351年：烏通王建立大城王國。
1791年：佛蒙特共和國（英文：Vermont Republic）加入美國成為第14個美國州份。
1861年：林肯就任美國總統，係首位共和黨籍總統。
1896年：四大寇之一孫文畀香港驅逐出境。
1932年：國際聯盟到上海安排中日兩國停火。
1933年：富蘭克林羅斯福就任美國總統，後來成為美國史上唯一連任四屆嘅總統。
1951年：1951年亞洲運動會喺印度新德里開幕，係第1屆亞洲運動會。
1956年：第1屆南越制憲會議選舉。
1975年：差利獲英女王伊利沙伯二世頒授爵士勳銜。
1977年：第8屆朝鮮地方選舉。
1991年：兩個蘇聯加盟共和國拉脫維亞同埋愛沙尼亞公投獨立。
2012年：第6屆俄羅斯總統選舉，由前總統兼時任總理普京當選。
2013年：第5屆肯雅總統選舉，由肯亞塔當選。
2014年：廣州地鐵西村站人踩人事件，13傷。
2016年：第26屆薩摩亞國會選舉。
2018年：第41屆意大利國會選舉。
2023年：2023年南投縣第二選舉區立法委員缺額補選，由蔡培慧當選。
2025年：2025年世界格蘭披治桌球大獎賽喺香港啟德體藝館舉行，賽期至3月9號，係大獎賽第一次喺英國以外搞，亦係香港自1989年搞過香港桌球公開賽之後再搞士碌架國際排名賽。呢個比賽同時係啟德體育園正式開幕後頭一項大型活動。頭一晚因為賽程超時，到原定比賽結束時間都未打完，大會喺夜晚11點幾趕觀眾離場，改為閉門作賽。
新寶院線

新寶院線（英文：Newport Circuit），係香港其中一個戲院院線，1988年開張，而家喺香港有3間影院。

經營緊嘅影院
凱都戲院：喺屯門雅都花園，3間影廳共712個位。
新寶戲院：喺旺角豉油街，2間影廳共406個位，2005年開張，將於2025年4月1號結業。

執咗嘅影院
豪華戲院：喺旺角旺角道，2間影廳共1278個位。1991年開張，2019年11月29號因重建而執笠。
總統戲院：喺銅鑼灣謝斐道，2間影廳共428個位，於2024年4月30號結業。
滑鼠

滑鼠（粵拼：waat6 syu2），俗稱踎士（粵拼：mau1 si2*6，由英文 mouse 度譯過嚟），又叫老鼠、鼠標（喺粵、桂等中國大陸粵語地區用），係一種成日用嘅電腦輸入設備，用嚟郁螢幕上面嘅游標，控制電腦嘅功能。
滑鼠之前，叫追蹤波（Trackball）。
唔用滑鼠，可以用鍵盤打捷徑鍵（shortcut） 好似 Ctrl-C、Ctrl-V 咁，或者 Smart-Phone 用手指喺 Monitor 上面劃劃吓，早啲嘅電腦就用打指令（command prompts）。
事件驅動編程

事件驅動編程（英文：event-driven programming，EDP）係一種編程範式，個程式嘅流動由事件（撳咗某個掣等）控制。一個用 EDP 寫嘅程式會有個主迴圈：當個程式處於主迴圈嗰陣，部電腦會進入「等事件發生」噉嘅狀態，而事件可以包括－
「用家撳咗滑鼠上面左掣」、
「用家撳咗鍵盤上面嘅 W 掣」或者
「用家撳咗鍵盤上面嘅 A 掣」
... 呀噉。個程式會同每件事件指定一段特定嘅子程序，叫部電腦每當嗰件事件發生嗰時，就做掕住嗰件事件嘅程序；簡化講例如想像一個遊戲程式，教部電腦「一旦用家撳咗遊戲手掣上面嘅 B 掣（事件發生），就要玩家角色起跳（子程序）」、「一旦用家撳咗遊戲手掣上面嘅 A 掣（事件發生），就要玩家角色向前衝（子程序）」... 呀噉。
喺廿一世紀初，EDP 係圖像用家介面上嘅標準做法，而且喺遊戲編程上都成日用到。有好多程式語言都支援用家攞 EDP 寫程式，例子有 Java 程式語言噉。

基本諗頭
内文：事件 (運算)
睇埋：程式編寫範式、基於事件架構同輸入架生
EDP 嘅根基係事件嘅概念。電腦程式編寫上講嘅「事件」，係指由隻軟件留意到嘅一個行動或者一件事件，例如係「踎士左掣畀人撳咗」或者「鍵盤上邊個邊個掣畀人撳咗」... 呀噉。唔跟 EDP 嘅程式通常會係噉嘅:p.5：
開始 → 讀取 input → 運算 → 寫出 output → 結束
而跟 EDP 嘅程式望落會比較似以下噉嘅流程:p.1：
開始、
進入事件迴圈、
If 冇事件發生，繼續處於事件迴圈；
If 有事件發生（trigger），睇吓件事件係乜事，按事先講定嘅法則，決定要做乜（事件處理器）；例如想像一個遊戲程式－
假想個程式設定咗「如果玩家撳咗 A 掣，玩家角色就起跳，然後程式返去事件迴圈」；
假想個程式設定咗「如果玩家撳咗 esc，就結束程式」；
要圖像化嘅話，可以想像下圖：

實行
睇埋：子程序同手稿語言
用虛擬碼噉嘅形式表達嘅話，EDP 啲碼望落通常大致上會係噉嘅：
OnKeyEnter("A")  # 如果用家撳咗鍵盤上面 "A" 掣嘅話...
 {
   ... # ... 就要做呢個 { } 入面嘅嘢。（睇埋子程序嘅概念）
 }
 
 OnKeyEnter("B")  # 如果用家撳咗鍵盤上面 "B" 掣嘅話...
 {
   ... # ... 就要做呢個 { } 入面嘅嘢。
 }
 
 OnKeyEnter("C")  # 如果用家撳咗鍵盤上面 "C" 掣嘅話...
 {
   ... # ... 就要做呢個 { } 入面嘅嘢。
 }
例子可以睇吓遊戲引擎 Unity 入面嘅 C♯ 手稿語言。
視窗管理員

視窗管理員（window manager）係圖像用家介面嘅一部份，控制啲視窗嘅位置同埋外形（例：知道用家個指標喺某個視窗上面，而且用家撳緊滑鼠左掣，表示個視窗嘅坐標可能要跟住改變）。
Optare

Optare係英國一間巴士製造廠，總部喺北約克郡Sherburn-in-Elmet，最大股東係Ashok Leyland。

歷史
Optare喺1985年2月成立，嗰時間廠係喺列斯Cross Gates，原本屬於利蘭巴士執咗笠嘅附屬公司Charles H. Roe。喺頭嗰幾年佢主要出巴士車身，包括獲利蘭巴士授權為利蘭奧林比安雙層巴士出源自Charles H. Roe設計嘅車身。1989年Optare自都城嘉慕威曼買入都城騎士中小型巴士設計並將佢改良，自此亦出埋完整巴士。
1990至1993年，Optare係United Bus嘅附屬公司，期間佢曾經同姊妹公司DAF Bus（後來嘅VDL Bus Chassis）合作設計出配DAF DB250底盤嘅Optare Spectra雙層巴士。1993年United Bus關閉，Optare俾管理層收購。1996年，Optare收購咗有五年歷史、位於洛達咸自治市Hellaby嘅Autobus Classique公司。
1990年代中後期，Optare推出Excel同埋Solo一體化低地台巴士，自此一體化巴士逐漸成為Optare嘅主要製品。2000年，Optare成為North American Bus Industries嘅附屬公司，五年後又再俾管理層收購。
2008年3月12號，Optare俾投資公司Jamesstan Investments收購。同年7月17號Optare以借殼上市形式被注入Darwen Group，而Darwen Group亦改名做Optare PLC，令Optare成為倫敦證券交易所嘅另類投資市場上市公司。
喺Optare借殼上市之後，原本Darwen Group擁有、原屬東蘭開夏嘅巴士車身產品被帶入Optare嘅產品目錄，而Optare喺列斯、洛達咸同埋布力般（最後者原屬東蘭開夏）都有廠房。其後，Optare開始整合業務：原東蘭開夏嘅各款車身喺2009至2011年陸續停產；另外由2011年開始租用位於Sherburn-in-Elmet、佔地13,000平方米嘅新廠房，而喺洛達咸、列斯同埋布力般嘅廠先後喺2009、2011同埋2012年關閉。
2010年夏季印度嘅Ashok Leyland收購咗Optare兩成六股權，2011年12月增持至七成半。Optare喺2015年6月自另類投資市場除牌。2017年底Ashok Leyland再增持Optare股權至九成八。
2020年11月，Optare改名做Switch Mobility，Optare原有嘅電動車都改以Switch為牌子名，而柴油車嘅牌子名就唔變。
Pot Noodle

Pot Noodle係一個即食麵、小食牌子，提供唔同口味同品種即食麵。呢種脫水食品由寬麵條、什錦乾菜同調味粉組成。佢係通過加入滾水製成，兩至三分鐘後，麵就會變腍，味粉就會溶。產品包裝住一個塑膠杯，可以方便食準備好嘅麵。大多數杯麵會有一包醬，例如豉油。

爭議
Pot Noodle 品牌嘅廣告活動引起咗好多爭議。2002年8月，獨立電視委員會（中文：獨立電視委員會）接收到一連串投訴之後，一系列將 Pot Noodle 描述為「the slag of all snacks」電視廣告收返。
同「辣麵」系列相關嘅海報活動，標語寫住「hurt me, you slag」畀聯合利華收返，因為廣告標準局（英文：Advertising Standards Authority (United Kingdom)）（ASA）認為標語語氣可能解釋成為縱容暴力。
2005年5月，廣告標準局收到 620 宗投訴，涉及一系列廣告，內容係一個男人嘅褲入面有一個大號，帶有暗示性口號「Have you got the Pot Noodle horn?」。 有啲投訴形容佢哋「又冇味又冇禮貌」。呢三個廣告已經獲准喺限時間播出，主要係夜晚九點後。ASA 並無完全認同呢啲投訴，只係表示「有啲粗魯」，認為佢冇害仲表示「時間限制係合適」。
Pot Noodle 已經係同「大細路文化」有關連；Evening Standard（英文：Evening Standard） 嘅 Samuel Fishwick 叫佢做 「traditionally 'laddy'」。
控件

一件控件（英文：widget）係指一個圖像用家介面（GUI）當中一個曉同用家互動嘅元件，例如係一個掣或者一條進度條。
例如選單，選單將啲選項冚唪唥列晒出嚟，畀玩家用輸入裝置揀想要邊個選項。一部用命令行介面嘅機，可能會列出拃選項，再叫用家例如用鍵盤打想揀嗰個選項嘅冧把。廿一世紀初比較常見嘅圖像用家介面，就會顯示拃選擇嘅名同埋圖標，畀用家用滑鼠或者輕觸式熒幕等嘅架生嚟表達「想揀邊個選項」。
選單

選單（粵拼：syun2 daan1），日常口語通常直接借英文講 menu（粵拼：men1 niu4*2），係互動式電腦用家介面嘅一部份，同用家互動嘅一種方法。呢種方法係將可以用嘅命令或者其他選項顯示晒出嚟，畀用家揀，等用家唔使吓吓都要死記住「要打乜嘢命令」或者「做乜嘢手勢」先可以令到電腦做嘢。
喺傳統嘅圖像用家介面，選單係重要控件之一。
呢種用家一睇就知有乜可以做嘅特性，喺設計上叫「可見承擔特質」。

基礎概念
内文：圖像用家介面
睇埋：人機互動
Menu 個諗頭好直接：將啲選項冚唪唥列晒出嚟，畀玩家用輸入裝置揀想要邊個選項。一部用命令行介面嘅機，可能會列出拃選項，再叫用家例如用鍵盤打想揀嗰個選項嘅冧把。廿一世紀初比較常見嘅圖像用家介面，就會顯示拃選擇嘅名同埋圖標，畀用家用滑鼠或者輕觸式熒幕等嘅架生嚟表達「想揀邊個選項」。
Menu 好多時會「分層」，即係揀咗一個選項之後，出現一個細啲嘅 menu 展示嗰個選項下仲有啲咩更加精細嘅選項（子選單），即係例如揀咗上維基... 之後仲有得再揀上粵維或者上英維呀噉。

遊戲應用
睇埋：遊戲迴圈
視像遊戲成日會用到 menu，通常係用於
遊戲開始前，畀玩家揀（例如）要由頭開始遊戲定係撈返打前嘅存檔
暫停畫面
遊戲入便嘅 menu 可以用好多種方法做。原始啲嘅可以係遊戲迴圈入便有「如果隻遊戲暫停咗，就畫個 menu 出嚟；否則就繼續行隻遊戲程式」噉嘅條件陳述式；而喺 Unity 等嘅遊戲引擎裡便，遊戲開始嘅 menu 通常會係自成一個景，遊戲開始嗰陣就會進入遊戲主要嗰個景，而暫停 menu 就係將隻遊戲嘅時間流動變成 0 同時顯示啲選項。

參見
WIMP
下拉式
遊戲暫停
（英文） PC 電子遊戲入便我哋最中意嘅主題畫面同主選單
（英文） 點樣用 Pygame 整選單，講點樣用 Pygame 整選單。
（英文） 點樣喺 2022 年用 Unity 整主選單，講點樣用 Unity 遊戲引擎整選單。
萬里長城

萬里長城（粵拼：maan6 lei5 coeng4 sing4）喺現代意義上係指中國嘅明長城，由東面鴨綠江嘅虎山長城，到西面嘉峪關，全長21,196公里，總共有36,500華里，所以叫做萬里長城，亦有人叫佢做中國長城（zung1 gwok3 coeng4 sing4）。長城平均高6-7米、闊4-5米，係起喺中國古代嘅浩大軍事防禦工程。亦係世界上僅有嘅幾個巨型結構。
中國嘅萬里長城係人類文明史上最偉大嘅建築工程，喺2000幾年前春秋戰國時期開始起，秦朝統一中國之後起好萬里長城。漢、明兩代又曾經大規模咁修築過。
由甘肅嘅嘉峪關伸展到遼寧丹東嘅虎山，全長21196公里。長城平均高7.8米，平均一個
底部闊6.5米，頂部闊5.8米。佢每隔100米就有一座長方形石台作瞭望之用。
萬里長城曾經俾人認為係太空人登陸月球嗰陣可以一眼望到嘅地球上建築物，但亦有人認為係冇可能。

材料同起法
春秋戰國時代到明末，長城起咗兩千幾年。由於各個時代嘅生產力、技術水準相同，亦由於各個政權所面臨嘅軍事形勢都相同，歷代修建嘅長城喺構造、建築方法同埋形制方面都有相同；而由於各地方嘅地理條件嘅差異，即使同一時代修築嘅長城面貌都有相同嘅地方。
就唔同歷史時期同築城技術嘅發展嚟講，北魏之前各朝修築嘅長城，主要係版築夯土，北魏時期出現咗磚石結構嘅長城，明代長城就廣泛運用石砌法、磚砌法同埋磚石混砌法。
就長城沿線各地嘅地理條件嘅唔同嚟講，建造長城所需嘅材料都按「因地制宜」嘅原則就地取材解決。喺山地，就開山取石壘牆；喺黃土地帶，就取土夯築；喺沙漠，就用蘆葦或者柳條，加以層層鋪沙修築。另外，砌牆所用嘅磚、瓦、石灰同埋木料等等，除咗就地設窯燒製或者砍伐之外，官府重設有專門部門供應。
長城體系主要由關隘、城牆同樓臺、烽火台三個部分組成，此外重包括其他附屬設施。城牆同樓臺又可以分為城門、城樓同城牆三部分。
喺出入長城嘅咽喉要道上一般都設有關隘駐守住。關隘一般起喺狹窄嘅通道上面，好似兩座山之間最窄嘅地方，山水之間嘅狹長走廊，同埋溪流、河谷嘅相交處。由於關隘喺軍事上嘅重要意義，呢處嘅長城有更堅固、完善嘅防禦體系。關隘一般由關口嘅方形或多邊形城牆、城門、城門樓、瓮城組成。有啲重有羅城同埋護城河。

城門
城門係進出關口嘅通道。元朝以前多數用木過梁，後尾改用磚或者石塊砌成拱券形嘅門洞，叫做「券門」。門洞入便裝有巨大嘅包鐵木門，門外就用巨釘嵌鑲，門內側裝有門閂同埋鎖環，有啲重裝有機關。

城樓
城門上面起咗城樓，係重要嘅觀察所、指揮所同埋戰鬥據點。城樓係三層以下嘅木結構或者磚木結構建築。

烽火台
長城體系設有好多烽火台作為情報傳系統。根據歷史文獻、出土漢簡同埋實地考察可知，烽火台嘅數量有好多而且一直延伸到長城以外好遠嘅地方。按烽火台嘅位置同埋功能，可以分為四組：設喺大漠深處嘅烽火台係發出警訊嘅最前線，沿長城兩側設置嘅烽火台向沿線傳遞情報，由長城通往京師嘅系列烽火台同王朝中央聯繫，重有一組烽火台同長城所在地附近嘅地方政府同埋駐軍聯繫。按明朝嘅制度，舉一煙鳴一炮即係解來敵有100人左右；舉二煙鳴二炮係解來敵有500人左右；1000人以上就舉三煙鳴三炮。

其他附屬設施
長城體系除咗作為情報傳遞系統嘅烽燧以外，重建立咗以城障等設施構成嘅縱深防禦配置。秦漢時各種設施得到完善，而且喺長城內外設置咗屯戍城作為屯駐重兵之所，而且向縱深發展，形成網絡。喺城牆、城堡嘅外側，重有專登設置嘅障礙物，好似僵落、虎落等等。秦朝喺河套長城一帶，廣植榆樹去阻擋匈奴騎兵，人稱榆關。北齊嗰時喺長城入便側設戍，險要之處置州鎮，築扎軍隊，形成前沿嘅線狀佈防。
七株榕

七株榕係中國廣東省廣州市嘅其中一個好優雅嘅地名。呢個地方就喺越秀區嘅詩書路到海珠中路之間嘅位，維也納酒店惠福分店南邊附近嘅其中一條巷仔。呢條街嘅長有154米，闊5.6米。呢條巷喺清朝嗰陣，因為種咗7樖榕樹先至改咗噉嘅名。不過依家重凈返喺七株榕小學入面同埋越秀區中醫院南院嘅南門隔離就有樖樹，其他嗰啲樹，其中有4樖係喺2005年嗰陣轉咗去第度種，重有一樖喺2011年6月17號冧咗。而學宮街入面嘅「番禺學宮」就係舊陣時嘅「官學」，喺嗰陣時搞出嚟嘅「省試」就響七株榕呢尐辦喇，而街入面啲樓都好有南方嘅典型建築風格。

俗语
廣州入面成日有條數字地名順口簧，其中就包括咗呢度（加粗咗嘅字）：
1德路、2沙頭、3元里、4牌樓、5仙觀、6榕路、7株榕、8旗二馬路、9曲巷，10甫路。
古天奴

古天奴（葡文：Philippe Coutinho Correia，1992年6月12號—）係巴西職業足球員，里約熱內盧出世，司職進攻中場或者翼鋒，最出名係踢過巴塞同利物浦。家下由英格蘭超級足球聯賽球隊阿士東維拉外借咗去巴甲球隊華斯高。
潘震偉

潘震偉（英文：Tom Poon，1960年代—）係香港男演員，未做戲之前做模特兒，有演過電視同電影，演過一啲鹹片。
初出度1982年演過《殺出西營盤》，之就做過唔少戲。1985年演過摩登仙履奇缘，為第一大男配角，飾演有錢公子。亦同鄭裕玲、張曼玉等人合作過。而電視如《他來自江湖》演有錢仔劉公子，同李麗珍演《蜜桃成熟時》最出名。1999年演過一堆鹹片，如《玉圃團》嘅未央生，之後就絕蹟娛樂圈。
亞洲新聞台

亞洲電視台（英文：CNA；以前係 Channel NewsAsia）係一個星加坡嘅新聞廣播頻道，由新傳媒擁有。個電視台嘅網絡喺國内可以經過地面電視嘅免費電視頻道度睇到，亦可以通過佢嘅流媒體 meWatch。
亞洲電視台係一個主要非西方嘅媒體之一，用一個“亞洲區嘅眼光”去睇同埋分析新聞。除咗佢主要嘅英文台之外，個電視台亦都有普通話、馬來話、同埋泰米爾話版。新媒體嘅第五台以前會同CNA同步播放新聞，不過自從2019年5月開始，已經改咗做播Okto（英文：Okto）嘅兒童台。
戴佳敏

戴佳敏（英文：Fiona Dai，1996年12月15號—）係香港無綫電視女藝員，2021年度香港小姐競選20強佳麗。

簡歷
戴佳敏喺江蘇南京出世，北京中央戲劇學院2014級表演系畢業，之後攻讀碩士畢業。2021年喺香港參選2021年度香港小姐競選，入到16強後止步。落選後無綫電視仍然簽佢做藝員。
ACX院線

ACX院線（英文：ACX Cinemas），係香港其中一個戲院院線，2020年開張，由宏寰文化傳播經營，而家喺香港有1間影院（ACX Cinemas@北角匯）。
惟於2024年10月31號起暫停營業。
劉園停車場

劉園停車場位於天津市北辰區辰昌路與龍洲道交口以北，為天津地鐵一號線嘅停車場。附近有劉園站。劉園停車場緊鄰外環線，係1號線北端嘅折返站及車輛停放、檢修基地。劉園停車場最初設計為9股道（9列停車位），並預留咗10股道嘅擴建空間。2016年完成改擴建後，新增3股道（6列停車位），總規模達到12股道（15列停車位），並新建綜合辦公樓、牽引降壓混合所等設施，總建築面積進一步擴大。
千九公主

千九公主（英文名：Princess SP1900）係一個基於九廣鐵路SP1900型電動列車（俗稱「千九」）嘅鐵道擬人化美少女（俗稱「鐵道娘」）角色。

簡史
有一位香港網民諗出九廣鐵路列車嘅擬人化，攞佢嘅形狀同一啲零件，加入「萌」同「公主」等成份，成為一個鐵道擬人化角色  。
本來呢個角色冇名，後來有另一位網民將佢實體化扮演出嚟，跟住就用「千九公主」做埋佢自己嘅花名，一路用到宜家，咁個角色就有咗一個正式名稱喇。
二十年目睹之怪現狀

《二十年目睹之怪現狀》，係清代吳沃堯寫嘅一部譴責小說。呢部書初初喺1903年到1906年連載喺梁啟超搞嘅《新小說》雜誌度，點知登到第四十五回就斷纜，好彩後來廣智書局執手尾，分咗八冊單行本，拖拖拉拉到1910年先至出齊一百零八回。

情節
開篇就玩個花臣，話有個叫「死裡逃生」嘅後生仔執到本手札，原來係個自稱「九死一生」嘅佬嘅見聞錄，係學咗林琴南譯《茶花女》用第一身講古仔嘅寫法。吳趼人醒過鬼，用「我」呢個旁觀者嘅眼，將大清國最後二十年嘅烏煙瘴氣逐件剝皮，睇到人背脊涼浸浸。
講返個故仔主線，「九死一生」呢個後生仔原本係上海灘做嘢，點知老竇死得早，屋企班親戚個個狼過華秀隻狗。大舅父吞咗佢老母嘅私己錢，二叔公又呃佢阿媽啲首飾，連做官嘅堂大佬都趁火打劫。呢啲骨肉相殘嘅戲碼，真係衰過塘西阿姑爭客。後尾個主角四圍走碼頭，見到官場更加離譜——有候補道台為咗上位，竟然將自己老婆送去陪巡撫瞓覺；知縣老爺審案唔係睇證據，係睇邊個塞得多銀紙；水師提督同海盜分贓，仲要扮英雄報功領賞。最抵死係有個窮書生中咗進士，即刻翻面唔認鄉下個黃面婆，趕住去尚書府做女婿。
商界都唔執輸，上海灘啲錢莊掌櫃個個玩空手套白狼，借東牆補西牆搞到執笠收場。有間藥材鋪賣假燕窩，用豬皮混雞蛋清嚟冒充，食到個巡撫屙足三日。仲有個神棍自稱識得請關帝爺落凡，呃到班官太太金銀首飾裝滿三籮筐。呢啲古靈精怪嘅事，吳趼人寫到鬼火咁傳神，睇嚟佢本人都唔知食過幾多鹹苦。

分析
全書最絕係個「集錦式」結構，好似茶樓點心車咁，一籠接一籠推出唔同故事。由南京夫子廟嘅科場舞弊，到天津租界嘅假洋鬼子；從廣州十三行嘅鴉片走私，到京城八大胡同嘅官商勾結。每個單元都係獨立戲碼，但靠住「九死一生」呢條穿花蝴蝶，將成個晚清社會嘅百丑圖串到骨子裡。有啲似而家電視台嘅單元劇，不過啲內容核突過《東張西望》十倍。
吳趼人寫到咁激，其實係想話俾人知傳統道德早就崩壞晒。以前講忠孝節義，而家連親生老母都可以出賣。佢借書中人物把口話，而家嘅世界，只有銀紙係阿媽，功名係老竇。呢種悲觀到極嘅睇法，正正反映咗戊戌變法失敗後知識分子嘅絕望。不過佢又唔似老友李伯元咁一味鬧，間唔中都會加插啲義丐救孤、節婦守貞嘅正面例子，算係留返啲人性光輝。
公司逼我打籃球

《公司逼我打籃球》係香港MakerVille製作嘅運動真人騷節目，預計喺2025年6月左右喺香港電視娛樂ViuTV播。節目會講一班ViuTV藝員同埋同ViuTV有合作關係嘅藝人組成「愛晴當入樽隊」接受籃球訓練同打比賽。而節目亦搞咗個「生啤盃籃球明星賽」，請埋其他藝人一齊組成藍白兩隊對賽，喺2025年3月18號喺旺角麥花臣場館舉行。
法爾高籃球隊

法爾高籃球隊（英文：Falco KC Szombathely）係匈牙利松博特海伊嘅職業籃球球會，依家打緊匈牙利甲一級籃球聯賽。
Now報價台

now報價台（英文：now data），係香港唯一一個要24小時報價嘅財經頻道，呢個頻道同Now財經台一樣要比錢先至睇到。
王頤

王頤（Ocean Wong，1996年—），係香港女演員，主要做武打演員。佢亦係一位空手道運動員，有黑帶一段資格。
餘切叢

喺幾何入邊，餘切叢（英文：cotangent bundle）係一個向量叢，收集咗每一點嘅餘切空間。亦都可以用「切叢嘅對偶叢」嚟定義。
MyTV SUPER

myTV SUPER係香港一個收費OTT平台，由電視廣播有限公司喺2016年4月18號正式推出，取代咗myTV、GOTV等服務。初期提供流動應用程式版同解碼器版。2017年2月，myTV SUPER推出網上版，但係賬戶同前者唔係互通嘅（但可以透過跨屏幕同時睇配對手機、平板電腦同網頁收睇）。
2016年9月，MyTV SUPER亦向海外地區推出TVB Anywhere嘅OTT平台，不過喺中國大陸、香港、越南、新加坡、馬來西亞等地區係用唔到嘅。
2019年4月，MyTV SUPER推出MyTV Gold，比基本版有更多頻道同點播節目。2020年10月開始，MyTV Gold同TVB Anywhere用戶更可以喺翡翠台首播之前優先點播指定重頭劇，包括「台慶劇」《使徒行者3》同《踩過界II》。

概要
myTV SUPER唔似得無綫網絡電視，可以避開《廣播條例》限制。myTV SUPER以流動網絡傳送，既能繼承收費電視功能，又有發展自由度（公司股東、股權規管，同埋唔使自行架設傳送節目用專用網絡）。
myTV SUPER透過觀眾租用或者買解碼器（本身建基於Android 4.X）、流動裝置（Android同iOS）安裝流動應用程式同網頁提供服務，主要服務有直播同點播兩種。部分節目支援4K解像度，但流動裝置版本唔支援4K。
目前常設直播頻道52條，包括無綫電視現有5條免費頻道同16條收費頻道（其中一條頻道係myTV SUPER自創），同埋其他營運商提供31條頻道。大部分頻道支援即時回看3個鐘頭內已播出節目內容，同節目播放後幾個鐘就有足本重溫。另外，平台亦會為大型活動特別召時增設頻道，令所有大會提供直播資源能夠被盡用。
點播服務分為現有節目重溫、GOTV節目、經典節目、首播節目，互動平台。首播節目主要包括海外播完節目，全集推出；緊貼海外最新一集節目，同步推出；同無綫電視自製節目定期上架。互動平台以多頻道模式提供娛樂，藝人資訊，同觀眾互動。
平台早期只有收費部份，後又有擴大宣傳，推出限時免費內容。由2016年9月開始流動應用程式提供免費區，逐步取代myTV同GOTV。

洗衣舖群星事件簿
為宣傳myTV SUPER，無綫喺2016年5月22號推出吳業坤扮洗衫舖店員，描述佢遇到多種電視節目角色同主持，係14集廣告式微電影。
合作對象
第一集：朱千雪（《EU超時任務》凌晨風）
第二集：林盛斌
第三集：王浩信、楊潮凱、戴耀明（《EU超時任務》關鼎名、關少基、關棟平）
第四集：胡楓、鍾景輝
第五集：泰臣
第六集：黃德斌（《刀下留人》葉常綠）
第七集：麥玲玲
第八集：黃智賢（《四個女仔三個BAR》范智毅）
第九集：農夫 (組合)（《Do姐有問題》）
第十集：羅蘭
第十一集：陳凱琳（《殭》藍夢瑤）
第十二集：張秀文、陳婉衡、朱智賢（《3日2夜》）
第十三集：洪永城（《張保仔》張保仔、《實習天使》楊志明）
第十四集：何遠東（《萬千星輝賀台慶2014》）

喺翡翠台大肆宣傳
為促銷myTV SUPER解碼器，無綫動員大量人力物力用旗下免費電視頻道翡翠台廣告時段，同節目時間大搞洗腦式宣傳，例如《myTV SUPER呈獻：萬千星輝睇多D》、《myTV SUPER呈獻: 萬千星輝放暑假》，做法有植入式廣告之嫌。結果，通訊事務管理局就《萬千星輝睇多D》同《萬千星輝放暑假》播放後分别接獲23、30宗投訴。
最後，事件由通訊局罰無綫20萬港元收科。

網上版限制多
myTV SUPER網上版2017年2月推出初期只支援Internet Explorer 11.0 或以上，Safari 8.0 或以上瀏覽器，其他主流瀏覽器（包括Microsoft Edge、Google Chrome、Firefox、Opera）都唔支援。雖然過幾個月後續一支援，但重有好多限制，例如同一部電腦同一個IP網域都唔可以多次使用，因為每個月都有清除cookie、重新登入限制。

免費版節目重溫少得可憐
以前myTV提供無綫電視大部份節目足本重溫，重會保留60日，包括舊有已上傳節目。不過2017年4月17號到而家，免費版所有節目（包括少數獲保留超過60日節目之一新聞檔案）。得返最多保留7日，亦只有少量節目有得重溫，變相迫人申請收費服務。

電視盒熄機重識上網
用控制器將myTV SUPER電視盒熄機後，只會進入「待機模式」而本身冇所謂「關機」功能。咁路由器重會顯示電視盒重同佢進行WiFi無線連接到互聯網，而目的地IP地址係中國大陸而唔係香港。要電視盒完全熄機，係要完全除去電源，例如：熄個插座電掣，或者斷開電線線同電池等等，就可以即時將個「神秘連線」中斷。

用法律搞網站myAVSUPER
想知多啲：myAVSUPER、毛記電視同thisAV
無綫電視法律行動告成人網站「myAVSUPER」。無綫話，myAVSUPER網站個商標，網址都仿似佢註冊「myTVSUPER」個商標，網址。「myAVSUPER」回應，域名註冊採用先到先得方式，對方指控無理據，同埋「myAVSUPER」全球網站流量排名高過myTVSuper。另一間叫毛記電視就未傳出有關版權糾紛。而亞洲電視（即ATV）個網站就疑遭香港知名色情網站「ThisAV」，惡搞戲仿。
TVB Plus

TVB Plus（未有官方中文名）係香港無綫電視其中一條新增嘅數碼頻道，頻道冧巴82，喺2024年4月22號早上6時開始取代前身嘅無綫電視J2台同無綫財經 體育 資訊台。
廣州地鐵7號綫

7號綫二期工程將綫路由番禺區大學城南站向北延長到黃埔區蘿崗水西北站，途徑新舊黃埔區府同埋長洲島。目前呢條綫已經納入咗廣州地鐵新一輪規劃(2016－2022)。

規劃
喺2003年嘅地鐵規劃入面，已經出現咗7號綫嘅樣。嗰時同而家嘅施工路程相比，起點係西塱，行過南浦島，跟住經過大石而最後到小谷圍一帶。不過2005年改咗一次規劃，東邊總站去到新造，而且重經過大石，不過唔入大學城。由於廣州新客站（宜家嘅廣州南站）規劃搬到咗番禺石壁，佢嘅起點亦隨之更改。而二期綫路會經化龍，之後過河到黃埔區一帶，最後到而家5號綫嘅大沙地站。
2010年，廣州地鐵又出咗一次地鐵規劃，入面講到7號綫嘅情況。綫路先從廣州南站出發，經過番禺鍾村一帶，但同3號綫嘅轉車車站變成經漢溪長隆站，而唔經大石站。而跟住條綫路改返早期規劃嗰樣，過咗大學城南站之後繼續向東北行，經過長洲之後過珠江，之後去到5號綫嘅大沙東站。遠期重規劃到去蘿崗街道附近同6號綫換乘。

首期西延段（美的大道⇄廣州南站）
2015年3月，廣州地鐵規劃要7號綫去到廣州南站之後，繼續向西南延長，去到佛山順德入面。同年11月重話咗綫路會延長到北滘新城，同起緊嘅3號綫換乘。
2016年10月，順德區嗰邊話要7號綫首期西延段喺陳村同韋涌之間起多個陳村北站，實現轉乘11號綫。

二期（大學城南⇄燕山）
原先份規劃二期路線凈去到大沙東站為止，但後嚟考慮到蘿崗地區嘅交通遠期發展關係而將佢一齊打包到二期入面，將路線延長到蘿崗站，中間加咗奧體東站（而家嘅姬堂站）、科學城東站（而家嘅科豐路站）呢兩個站點。
2016年5月嘅消息話，原先規劃嘅東延段從蘿崗站延長到水西站，方便同21號綫轉車。
2017年1月嘅消息話，二期規劃喺之前嘅計劃上加多水西站同燕山站。
2017年初，廣州將7號綫二期同其他9條綫路打包成為第三期建設規劃，上報俾國家發改委。到咗3月20號，廣州地鐵第三期建設規劃獲得國家發改委批復，7號綫二期喺埋入邊。3日後正式搞第一次環評公示。同年5月25號進行第二次環評公示，調整咗車廠位置。

廣州南站⇄大學城南
2009年，國家發改委批准咗7號綫首期工程。但工程由於規劃一改再改，一直未能動工。
2013年4月1號，石壁站、鍾村站、漢溪長隆站同鶴莊站(現南村萬博站)正式動工。之後嘅南村站(現板橋站)同謝村站分別喺同年6月18號、12月18號起。
2014年5月27號，第一條盾構隧道貫通。
2014年11月28號，最後一個車站官堂站（今日嘅員崗站）動工。之後工程起得好快，冇再遇到大嘅阻礙。
2015年1月5號，首個盾構區間雙綫貫通。
2015年年底，隨著鐘村站嘅封頂，首期全部車站主體結構正式完工。
2016年1月初，鋪軌同機電施工正式開始。
2016年2月28號朝早，隧道正式全面貫通。
2016年8月26號同30號，全綫相繼正式實現軌通同電通。
2016年9月28號，全綫正式三權移交。
2016年11月20號，綫路開始按營運時間表唔搭客試運行。

美的大道⇄廣州南站
2015年10月9號，發改委批准咗7號綫西南延段工程。
2016年6月23號，7號綫首期西延段試驗性工點陳村站動工。

大學城南⇄水西北
2018年1月16號，發改委批准咗7號綫東北延段工程。
2018年1月24號，長洲站開始勘探。

開通
2016年12月28號09:00，首期路線（廣州南站⇄大學城南）正式開通試營運，同日12:00正式對外營運。
2022年5月1號09:00，西南延段（美的大道⇄廣州南站）正式開通試營運，同日14:00正式對外營運。
2023年12月28號09:00，二期路線（大學城南⇄燕山）正式開通試營運，同日12:00正式對外營運。

地鐵路線
呢條地鐵冚唪唥都係地底車站。有28個站：
美的大道、北滘公園、美的、南涌、錦龍、陳村、陳村北、大洲、廣州南站、石壁、謝村、鍾村、漢溪長隆、南村萬博、員崗、板橋，大學城南、深井、長洲、洪聖沙、裕豐圍、大沙東、姬堂、加莊、科豐路、蘿崗、水西、燕山

開咗嘅
北滘公園站：轉佛山地鐵3號綫。
平行逆向跨月臺轉乘。
廣州南站：轉2號綫、22號綫同埋佛山地鐵2號綫。
2→7：上1層樓行到東面個樓梯口落去
7→2：直接行去對面月台
7→22號綫／佛山地鐵2號綫：長通道轉乘。
石壁站：轉2號綫
起緊2號綫時冇事先留低轉車條件，轉車方式係大堂通道轉車。轉車方法：
2→7：上一層樓向北行，到水藍色個站廳嗰邊入去，再落一層樓就到。
7→2：上一層樓向南行，到深紅色個站廳嗰邊入去，再落一層樓就到。
漢溪長隆站：轉3號綫
起緊3號綫時冇事先留低轉車條件，轉車方式係大堂通道轉車。轉車方法：
3→7：上一層樓向北行，望到有草綠色個站廳嗰邊入去，再落兩層樓就到。
7→3：上兩層樓向西行，望到有海綠色個站廳嗰邊入去，再落一層樓就到。
南村萬博站：轉18號綫
起緊7號綫時冇事先留低轉車條件，係長通道轉乘。
大學城南站：轉4號綫
起緊4號綫時已經事先留咗島側節點轉乘，轉車方式係十字島側節點轉車。轉車方法：
4→7：出車門之後唔好出閘，而係行月台中間條樓梯落去即到。
7→4：出車門之後直接行月台中間條樓梯上去即到。其中西南邊條樓梯去南沙客運港，東北邊條樓梯去黃村。
裕豐圍站：轉13號綫
起緊13號綫已經事先留咗島節點轉乘，轉車方式係十字島節點轉車。
大沙東站：轉5號綫
起緊5號綫時冇事先留低轉車條件，轉車方式係大堂通道轉車。
蘿崗站：轉6號綫
起緊6號綫時冇事先留低轉車條件，轉車方式係大堂通道轉車。
水西站：轉21號綫
起緊21號綫已經事先留咗島節點轉乘，轉車方式係十字島節點轉車。

重未開
陳村北站：轉11號綫。
新增站點，換乘方式未知。

車廠
首期路綫喺廣州南站西北1km處設大洲車廠，貼住中車廣州廠同埋2號綫大洲停車場；首期西延段喺美的大道東側設益豐停車場。

聯絡綫
綫路喺大洲車廠內設2號綫聯絡綫，喺大學城南站東南邊整咗同4號綫之間嘅聯絡綫。
廣州市第117中學

廣州市第117中學Guangzhou No. 117 Middle SchoolFile:GZ117MS.png位置廣州科學城北邊，324國道K965+248標記位。明細類黃埔區一級學校成立1978年12月校區天河區級別初中三年全日制網站http://117zx.gzluogang.edu.cn
學校正門
廣州市第117中學係中國廣東廣州嘅中學，1978年12月成立，位置喺天河區廣州科學城北邊嘅黃陂村，廣汕二路長安段，近雅居樂富春山居地皮範圍（324國道嘅K965+248標記位）。
佢亦係廣州科學城地區唯一開辦帶數字冧巴嘅中學。雖然學校地理行政上屬天河區，但佢係黃埔區教育局屬下嘅學校。

校服色
短袖
衫：　，有領有紐扣，領同袖口都係　帶　邊，右膊頭左　右　嘅漸變花紋，左右唔對稱。
褲：　，兩邊有　嘅直角三角形。
長袖
衫：　　相間，領　，袖口　帶五條平行嘅　線，袖近胳肋部分　三角花紋，正面兩邊有　花紋，背面純　。
褲：
（藍款）　，兩邊中間部分有上　下　相間嘅直角三角形。
（綠款）　，兩邊上半部分有　嘅直角三角形但中間位有條　粗斜線隔開咗。

史
1978年12月，廣州郊區政府為咗解決嗰時黃陂地區太多小學辦初中部嘅問題，率先將黃陂小學、長平小學、聯和小學、暹崗小學、玉樹小學、高塘石小學、柯木塱小學呢七間小學嘅初中部合辦，成為新開嘅117中學。位置揀咗喺原有嘅黃陂中學同廣州市第90中學嘅舊址開辦。開辦初期凈得兩級嘅高中蔴雀班，三級初中嘅桌球班。高中部喺1982年2月搬走後，學校得返初中部響度。期間由於嗰時辦學條件比較落後，所以學校一直都係薄弱學校。直到2005年成為蘿崗區一級學校後，學校加強咗建設工程，從2006年開始改變咗薄弱嘅架構。佢嘅新教學樓喺2007年開搞，直到2009年起好。2015年因蘿崗區同黃埔區合併，學校變成黃埔區一級學校。
楊敏德

楊敏德，GBS，JP（英文：Marjorie Yang Mun-tak，1952年—）係香港企業家，花旗銀行董事長，全國政協委員，香港理工大學校董會前主席，香港行政會議非官守成員（2009年1月至2012年6月）。上海紡織企業家楊元龍大女，企業家潘迪生頭一任老婆，外號「配額女王」同「棉花公主」。
楊敏德喺香港出世，美國麻省理工學院數學系學士學位畢業，哈佛大學工商管理碩士學位畢業。1978年返香港幫手打理家族嘅紡織同製衣生意，係溢達集團創辦人之一，帶領集團發展成跨國企業。1995年成為集團主席。1996年喺新疆設立紡織品公司，供應棉花紡織品畀Ralph Lauren、Hugo Boss、Tommy Hilfiger等等多間跨國時裝品牌，亦成爲全球恤衫最大生產同出口商之一。
楊敏德亦擔任美國吉列公司、香港太古股份有限公司同匯豐銀行、星展銀行董事局成員，美國紐約證券交易所國際顧問委員會會員。
楊敏德做過《福布斯》雜誌封面人物，係繼龔如心之後第二位成爲封面人物嘅香港女企業家；2006年喺《財富》雜誌世界商界女強人排行榜排第44位。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
木星嘅衞星

啲衞星嘅物理特性同埋軌道特性，差異都幾大吓。四粒伽利略衛星嘅直徑全部都超過3100公里；最大嗰粒加尼美德，係太陽系裏面第九大嘅天體，排喺太陽同七粒行星後面，仲要大過水星㖭呀。木星其他嘅衞星，直徑都細過250公里，大多數都係啱啱超過5公里咁上下。 佢哋嘅軌道，由差唔多完全係圓形，到非常橢圓，同埋好斜都有，而且好多都係同木星自轉方向相反咁轉（逆行）。

起源同演化
木星啲衞星嘅相對質量。細過歐羅巴嘅，呢個比例度睇唔到，夾埋一齊都要放大100倍先見到。
一般認為，木星嘅正規衞星，係喺一個圍繞住木星嘅盤度形成嘅。嗰個盤係一堆受引力束縛嘅氣體同埋固體碎屑，有啲似原行星盤。 佢哋可能係木星早期歷史入面，一啲伽利略質量衞星嘅殘留物。
有啲模擬顯示，雖然嗰個盤喺任何一個時間點嘅質量都幾大吓，但係跟住時間過去，由太陽星雲度攞到嘅木星質量，有相當一部分（幾十個百分比）都經過咗佢。但係，其實淨係需要木星原盤質量嘅2%，就已經夠解釋而家啲衞星點嚟㗎喇。 所以，喺木星早期嘅歷史度，可能出現過幾代嘅伽利略質量衞星。由於受到嚟自嗰個盤嘅阻力，每一代嘅衞星都可能螺旋式噉跌入木星，之後新嘅衞星又由太陽星雲度攞到嘅新碎片度形成。 到咗而家呢一代（可能係第五代）形成嘅時候，嗰個盤已經變得好薄，唔會再點樣干擾到啲衞星嘅軌道喇。 而家嘅伽利略衞星都重係受到影響，佢哋會因為軌道共振而互相影響，而且都受到保護。而家伊奧、歐羅巴同加尼美德之間重有共振：佢哋嘅共振比例係 1:2:4。加尼美德嘅質量大啲，即係話佢向入面遷移嘅速度，會快過歐羅巴同伊奧。 木星系統入面嘅潮汐耗散重持續緊，卡利斯托好有可能會喺大概15億年之後，俾人捕獲到共振入面，到時就會形成一條 1:2:4:8 嘅鏈。
至於外圍嗰啲唔規則嘅衞星，一般認為係由啲俾木星捉咗嘅小行星嚟嘅，嗰陣時嗰個原月球盤都重係夠晒大，可以吸走佢哋嘅大部分動量，咁就可以將佢哋捉入軌道度。好多人都覺得，佢哋喺俾木星捉住嘅過程中，因為受到機械壓力而散咗，或者之後俾其他細嘅物體撞到而散咗，先至變成我哋而家見到嘅衞星嘅樣。
3月11號

3月11號係公曆年嘅第70日（閏年第71日），離年尾重有295日。
<< - 3月 - >>



大件事
1702年：英國頭一份日報《The Daily Courant（英文：The Daily Courant）》出版。
1861年：大清設總理各國事務衙門處理外交事務，位置喺北京東堂子胡同。
1879年：日本廢琉球藩，編入鹿兒島縣，正式吞併琉球國。
1912年：香港大學舉行開幕禮；首屆學生喺同一年入學。
1925年：孫文喺《總理遺囑》度簽名，跟住嗰日就病死。
1938年：納粹德國軍事接收奧地利。
1951年：太平洋海外航空（Pacific Overseas Airlines）一架C-54飛機喺香港啟德機場起飛之後撞落畢架山，26死。單嘢係因為能見度低同飛機師出錯而起嘅。
1957年：「九龍十三鄉委員會」（東九龍居民委員會前身）成立。
1973年：美國第一個同志組織PFLAG成立。
1979年：第9屆朝鮮地方選舉。
1979年：「天運號」貨輪載住2600幾個越南船民滯留喺香港南丫島對開，冇得喺香港埋岸已經超過一個月。約莫一百三十個船民跳海夾硬游上南丫島海灘。水警及時截住所有船民，其中一個船民浸死。
1985年：戈巴卓夫由最高蘇維埃選為黨總書記，接替早一日死咗嘅契爾年科，成為國家最高領導人。
1990年：畀蘇聯兼併半世紀嘅立陶宛恢復獨立。
1996年：美國派尼米茲號同獨立號航空母艦去臺灣東面海域。
2004年：西班牙馬德里市郊四列火車畀恐怖份子用炸彈襲擊，192死2,057傷。（es:Atentados del 11 de marzo de 2004）
2006年：智利首名女總統巴切萊特宣誓就職。
2009年：德國一間高中發生校園槍擊案，16死9傷。（de:Amoklauf von Winnenden）
2009年：美國阿拉巴馬州一名懷疑啱啱失業嘅僆槍擊當地三個市鎮，殺咗11人，最後吞槍自殺。
2011年：日本仙台外海發生黎克特制9級地震，引發海嘯沖擊日本東岸地區同埋福島第一核電廠核災。
2018年：第6屆香港立法會補選 (2018年3月)，其中九龍西選區嘅鄭泳舜成為香港主權移交後首名建制派喺「單挑」之中擊敗泛民主派嘅當選人。
2018年：第十三屆全國人民代表大會第一次會議通過《中華人民共和國憲法修正案（中文：中华人民共和国宪法修正案 (2018年)）》，並喺當日公佈施行，係《中華人民共和國憲法》第五次修正。
2020年：2019新型冠狀病毒疫情爆發多個月後，世界衛生組織終於宣佈當時狀況可以定性為「全球大流行」（pandemic），係世界衛生組織之前一直極力避免用嘅講法。
2025年：前菲律賓總統杜特地從香港返抵馬尼拉飛機場後，隨即喺飛機上被捕，其後畀執法人員帶到附近嘅空軍基地拘留。同一晚被轉解荷蘭海牙，就國際刑事法院指控佢觸犯反人類罪接受審訊。
2025年：巴基斯坦分離主義武裝組織俾路支解放軍喺俾路支省一處山區炸毀路軌，再襲擊一列由省首府奎達去北部城市佩沙華、載住約莫500名搭客嘅火車，挾持超過100人，處決20名列車上軍人。
李耀新

李耀新係香港親中派政治人物兼商界人士。喺香港證券金融服務行業工作超過三十年，曾經喺2007－2009年期間擔任香港證券業協會主席，喺2000年嘅時候創立首華財經網絡集團，擔任行政總裁。

政治立場
佢係香港親中派嘅成員。
喺2014年，佢曾經就香港特首普選去信立法會，要求特首必須要效忠一國兩制同基本法，又讚揚鄧小平生前有智慧咁定落一國兩制嘅方針。
喺2020年，佢有份支持北京未經諮詢或香港人同意強行訂立而引致社會批評嘅《港版國安法》，又支持大幅削減直選議席嘅所謂『完善選舉制度』，話咁樣係清除外國勢力同埋停止黑暴破壞香港管治嘅重要一步。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會金融服務界委員。

因虛假陳述被會計師公會除名同埋被禁止擔任董事
李耀新曾經喺擔任首華財經網絡集團嘅董事嘅時候，虛假提出一項唔存在嘅協議，導致首華錯誤咁支付股息1869萬元人民幣。李耀新之後被命令唔可以喺香港任何上市或非上市公司擔任董事或參與管理工作，為期5年。去到2018年8月，佢亦俾會計師公會除名3年，同埋要支付紀律程序費用港幣3.5857萬元。